Инструкция на ЕР Юг

за известяване на брутни производствени графици от Координатори на балансиращи групи в пазарен сегмент „ден напред“

**Раздел I. ОПРЕДЕЛЕНИЯ**

**Чл. 1.** За нуждите на тази Инструкция следните термини и изрази ще имат значенията, дадени по-долу, освен ако контекстът не изисква друго. Думи в единствено число включват и множествено число и обратно:

1. „**Координатор на балансираща група**“ – лицензирано дружество, вписано в регистъра на координаторите на балансиращи групи при Електроенергийния системен оператор ( „ЕСО“).

2. „**Електроразпределителна мрежа**“ – съвкупност от електропроводи и електрически уредби с високо, средно и ниско напрежение, която служи за разпределение на електрическа енергия;

3. „**ЕР Юг**“ – „Електроразпределение Юг" ЕАД, притежаващо Лицензия за разпределение на електрическа енергия № Л-140-07/13.08.2004 г., със седалище и адрес на управление: Пловдив, ул. „Христо Г. Данов“ №37, ЕИК 115552190, ИН по ЗДДС BG115552190;

4. „**ЗЕ**” – Закон за енергетиката (обн. ДВ, бр. 107 от 2003 г.) с всички последващи изменения и допълнения;

5. „**ИТН**” (Измервателна точка номер) представлява основен идентификатор на Обекта, присъединен към Електроразпределителната мрежа на ЕР Юг, чрез който се индивидуализира Обектът на клиента в базата данни на ЕР Юг;

6. "**Обект**" – всяка обособена по отношение на измерването на енергията електрическа инсталация на даден производител, която произвежда електрическа енергия;

7.„**Оператор на електроразпределителната мрежа**” – лице, което осъществява разпределение на електрическа енергия по Електроразпределителна мрежа и отговаря за функционирането на Електроразпределителна мрежа, за нейната поддръжка, развитието й на дадена територия и за взаимовръзките й с други мрежи, както и за осигуряването в дългосрочен план на способността на мрежата да покрива разумни искания за разпределяне на електрическа енергия;

8. **“ПТЕЕ”** – съответните действащи Правила за търговия с електрическа енергия, приети от КЕВР на основание чл. 91, ал. 2 ЗЕ;

9. „**Инструкцията**“ – настоящият документ, в който е описана процедура за известяване на брутни производствени графици;

10. **Почасови графици за производство (PPS) –** съдържат информация за брутното производство на централите

**Раздел ІI. ПРЕДМЕТ**

**Чл. 1.** (1) С настоящата Инструкция се уреждат реда и условията, при които координаторите на балансиращи групи известяват брутни графици за производство „ден напред“ за производителите в балансиращата им група, присъединени към електроразпределителната мрежа на ЕР Юг.

(2) Известяването на брутни графици за производство и организацията, свързана с тази дейност, се извършва съгласно тази Инструкция, ПТЕЕ, Инструкцията за известяване и валидиране на търговски и производствени графици и действащото законодателство.

**Раздел ІII. УСЛОВИЯ И СРОКОВЕ ЗА ИЗВЕСТЯВАНЕ НА ПРОИЗВОДСТВЕНИ ГРАФИЦИ**

**Чл. 2.** (1) Координаторите на балансиращи групи са задължени да известяват брутни графиците за производство, разделени по типове производство за производителите,присъединени към електроразпределителната мрежа в тяхната група на оператора на електроразпределителната мрежа до 13 часа в деня, предхождащ доставката (D-1).

(2) Всички срокове за известяване на брутни графици в рамките на деня са в източноевропейско време (EET или EEST).

(3). Почасови графици за производство (PPS)за почивни и празнични дни, както и за първият работен ден, следващ неработен такъв, се известяват до 11.30 в деня, предхождащ доставката (D-1).

**Чл. 3.** (1) Брутните графици за производство следва да бъде известявани в предвидения на платформата формат.

(2) Координаторът следва да използва предоставената му от ЕР ЮГ платформа, която е разработена така, че да отговаря на нормативните и софтуерни изисквания и да генерира нужните файлове.

**Чл. 4** (1) Брутните графици за производство се известяват от Координатора на балансираща група на публично достъпен на адрес: <https://pps-forecast.elyug.bg> .

Нова (2) Всеки Координатор осъществява достъп до платформата посредством предварително предоставени на електронния адрес за кореспонденция потребителско име и парола. Препоръчително е след осъществяване на първия достъп до платформата, паролата да бъде сменена.

Нова (3) Изисквания към съставяне на паролата: минимална дължина 8 знака, приема само главни или малки букви на латиница, или цифри.

**Чл. 5** (1) Брутните графици за производство са сумарни за Специална, Комбинирана и Стандартна балансираща група и следва да предоставят информация за код на балансираща група с Тип ВЕИ; Дата и час; количество [MW].

(2) Брутните графици за производство трябва да съответстват на цялото количество електрическа енергия, планирано за производство към този час.

**Чл. 6.** (1) Електроразпределение Юг ЕАД агрегира известените прогнози по тип производство и ги изпраща на Електроенергийния системен оператор.

**Чл. 7** (1) Електроразпределение Юг ЕАД не носи отговорност в случаите на неизвестени брутни графици на производство в рамките на указаните в чл.2 срокове.